Die Groot Geloofswoordeboek: Barmhartigheid/BCE.CE - www.bybelkennis.co.za
Daar is nie veel verskil tussen barmhartigheid en *genade nie. As ons oor God dink, lê woorde soos “genade”, “barmhartigheid”, “ont­ferming”, “troue liefde” (die ou woord “goedertierenheid”) en “guns” almal naby mekaar. Omdat woorde nie inherent ‘n be­paal­de betekenis het nie, maar mense woorde in bepaalde be­te­ke­nis­se gebruik, sal sommige onder “barmhartigheid” dalk iets meer as genade verstaan. As ‘n mens met “goedheid” begin, kan jy sê “goedheid” is God se welwillendheid teenoor ons, gena­de is sy on­ver­diende welwillendheid, en barmhartigheid is sy onver­diende wel­wil­lend­heid aan mense in nood.
BCE • CE
Vir baie lank was die letters vC en nC algemeen in gebruik om die tydperk voor Christus of na Christus aan te dui. Omdat dit egter so duidelik ‘n Christelike agtergrond het, gebruik baie mense nou liewer BCE en CE. Dit beteken Before the Common Era, en The Common Era. Dit dui nog op dieselfde tydperke. In hierdie boek word die ou afkortings gebruik: vC en nC.
Laaste 7 Dae: 6,609
Laaste 30 Dae: 23,770
Laaste 365 Dae: 328,624